CELEX: E2017P0007
Language: el
Date: 2017-09-21 00:00:00
Title: Προσφυγή που ασκήθηκε στις 21 Σεπτεμβρίου 2017 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-7/17)

16.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 386/10
            
         Προσφυγή που ασκήθηκε στις 21 Σεπτεμβρίου 2017 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-7/17)
   (2017/C 386/08)
   Στις 21 Σεπτεμβρίου 2017 η Εποπτεύουσα Αρχή της ΕΖΕΣ, εκπροσωπούμενη από τους κ. Carsten Zatschler, κα Catherine Howdle και κα Ingibjörg Ólöf Vilhjálmsdóttir, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35, Rue Belliard, 1040 Brussels, Βέλγιο, άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ:
   
               1.
            
            
               Να αναγνωρίσει ότι η Ισλανδία παρέλειψε να θεσπίσει τα αναγκαία μέτρα για να εντάξει, στην εσωτερική της έννομη τάξη, την πράξη που αναφέρεται στο σημείο 6στ του κεφαλαίου VIII του παραρτήματος II της συμφωνίας για τον ΕΟΧ (οδηγία 2014/29/ΕΕ του Ευρωπαϊκού Κοινοβουλίου και του Συμβουλίου για την εναρμόνιση των νομοθεσιών των κρατών μελών σχετικά με τη διάθεση στην αγορά απλών δοχείων πίεσης), όπως προσαρμόστηκε από το πρωτόκολλο 1 της συμφωνίας για τον ΕΟΧ, και, σε κάθε περίπτωση, παρέλειψε να κοινοποιήσει στην Εποπτεύουσα Αρχή της ΕΖΕΣ τα μέτρα που έχει λάβει για την εφαρμογή της πράξης, όπως απαιτείται από το άρθρο 7 της συμφωνίας για τον ΕΟΧ.
            
         
               2.
            
            
               Να διατάξει την Ισλανδία να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η προσφυγή αφορά την παράλειψη της Ισλανδίας να συμμορφωθεί, το αργότερο έως τις 8 Φεβρουαρίου 2017, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 8 Δεκεμβρίου 2016 σχετικά με την παράλειψη μεταφοράς, από το εν λόγω κράτος, στην εσωτερική έννομη τάξη του, της οδηγίας 2014/29/ΕΕ του Ευρωπαϊκού Κοινοβουλίου και του Συμβουλίου για την εναρμόνιση των νομοθεσιών των κρατών μελών σχετικά με τη διάθεση στην αγορά απλών δοχείων πίεσης, που αναφέρεται στο σημείο 6στ του κεφαλαίου VIII του παραρτήματος II της συμφωνίας για τον Ευρωπαϊκό Οικονομικό Χώρο, όπως προσαρμόστηκε στην εν λόγω συμφωνία με το πρωτόκολλο 1 αυτής (εφεξής «η πράξη»).
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας για τον ΕΟΧ, δεδομένου ότι δεν θέσπισε, εντός της ταχθείσας προθεσμίας, τα μέτρα που είναι αναγκαία για την εφαρμογή της πράξης.